  Туспуктэм: Удмуртиысь транспортъя но сюрес возёсъя министерстволэн пресс-службаез Майя Бывальцева 2022-тӥ арын Удмуртиын оглом 250 иськемлэсь трос улосвыл но муниципал сюресъёсты тупатъязы но выльдӥзы. Со сярысь элькунысь транспортъя но сюрес возёсъя министерстволэн пресс-службаез ивортӥз. «Безопасные качественные дороги» йӧскалык ӵектосъя 131 иськем мында 115 сюрес люкетъёсты, озьы ик Оӵ но Кизнерка шуръёс вамен выжъёсты тупатъязы. «Опорный план дорожной деятельности» улосвыл программая ветлыны луонтэм кык сюрес люкетъёсты выльдӥзы, оглом 11,5 иськем. «Содействие развитию автомобильных дорог регионального межмуниципального и местного значения» федерал программая улосвыл сюресъёслэсь ньыль люкетсэс тупатъязы, оглом 29,3 иськем. «Комплексное развитие сельских территорий» федерал программая 1,4 иськемъем Лутоха – Калашур – Выль Тӥгырмен сюресэз быдэсак выльдӥзы. 2023-тӥ арын оглом 300 иськем сюресъёсты тупатъяны но быдэсак выльдыны чакламын, со пӧлысь 118 иськемлэсь унозэ, 80 сюрс люкетъёсты, – «Кышкыттэм ӟечлыко сюресъёс» йӧскалык ӵектосъя. Тодэ вайытом, туэ Ижкарын сюресъёсты «Кышкыттэм ӟечлыко сюресъёс» йӧскалык ӵектосъя ульчаосысь куать люкетъёсты выльдӥзы, оглом 7,65 иськем.  Тегъёс: Удмуртия сюресъёс тупатъянужъёс  